# Årsberetning for Grå avdeling 2022

## Beskrivelse av avdelingen

* Grå avdeling har 9 brukere pr 31.12.22, brukerne er i aldersgruppen 24 til 45 år. Vi fikk bli kjent med en ny bruker som startet i september. I oktober mistet vi en av våre noe som preget avdelingen denne høsten.
* Brukergruppen har diagnoser som Retts syndrom, autisme, Downs syndrom, multifunksjonshemming og Angelmans syndrom. Ca. 50% er rullestolbrukere.
* Antall årsverk er 10. 6 har 3-årig utdanning, 4 har 1-årig.
* Vi ønsker å gi brukerne et meningsfullt dagtilbud med aktiviteter som er tilpasset den enkeltes ressurser, behov og interesser.
* Aktiviteter er trening, basseng, matlaging, sansetrening, turer, musikk, produksjon av varer, enkle arbeidsoppgaver på huset og på pc (avisproduksjon).

## Dette har vi arbeidet med i år

* Etikk og implementering av nytt journalsystem samt flere andre digitale systemer er noe vi har fokusert spesielt på i år.
* På avdelingens planleggingsdager jobbet vi blant annet med etisk refleksjon, tegn til tale, mål og tiltaksplaner og å styrke arbeidsmiljøet/samarbeidet i avdelingen.
* Flere av avdelingens ansatte har deltatt på internkurs på huset. En ansatt deltok på kurs om Angelmans syndrom på Frambu kompetansesenter for sjeldne sykdommer.

## Avdelingsleders vurdering

2022 ble et bra år der vi tok imot nye bruker og nye ansatte på en god måte. Avdelingen er en fin enhet som samarbeider godt mot å gi det beste tilbudet for hver enkelt bruker.

Camilla Seljebu  
avdelingsleder